Bon Adrien Jeannot de Moncey

Bon Adrien Jeannot de Moncey, naixito (seguntes as fuents) de Palise u de Moncey (Doubs) o 31 de chulio de 1754 y muerto o 20 d'abril de 1842 en París, estió un militar francés, activo en as Guerras revolucionarias francesas y en as Guerras napoleonicas que plegó a o rango de mariscal de Francia y fue nombrato par de Francia y duque de Conegliano o 2 de chulio de 1808. Tulard, Jean: Napoléon et la noblesse d'Empire. Avec la liste complète des membres de la noblesse impériale (1808-1815), París, 1979 (pachina 177). L'apellido Moncey tien o suyo orichen en un lugar que la suya familia heba comprato a o marqués de Cheylard.

 En l'Antigo Rechimen 
Bon Adrien Jeannot de Moncey yera fillo d'un avogau de Besançon, en o Franco Condau. Cuan teneba 15 anyadas, fuyió d'a suya casa ta enrolar-se en un Rechimiento de Infantería, en sirvindo como granader dica 1773, cuan compró a suya licencia ta estudiar Dreito. Sindembargo, en 1774 dentró en a Chendarmería d'a Guardia Reyal, a on estió dica 1778. En 1779 yera sotstenient en una unidat d'infantería, segundo tenient en 1782 y tenient en 1781, estando capitán en 1791, ya dimpués d'a Revolución Francesa.

 Guerras d'a Revolución francesa 
En 1793, Moncey s'incorporó a l'Exercito d'os Pireneus Occidentals, luitando contra as tropas de l'Exercito espanyol en as mugas d'o País Basco y Navarra con Francia. Fue destinado a una unidat clamata de Cazadors cantabros, encara que dimpués manó as unidaz clamatas de Cazadors bascos en a esfensa d'os puertos d'os Pireneus a man de Sant Chuan Piet de Puerto, fendo una fuerte esfensa que impidió l'abance d'as tropas espanyolas en Francia, en momentos de debilidat d'as tropas francesas. Os cazadors yeran en ixas envueltas una infantería liuchera que luitaba a piet, y os cazadors bascos yeran orichinalment milicias de voluntarios. As suyas tropas se distinguioron tamién en as luitas arredol de Hendaia en 1794. Asinas, o 18 de febrero de 1794 Bon Adrien Jeannot de Moncey fue nombrato cheneral de brigada, encara que a titol provisional. En chunio fue nombrato cheneral de división, apoderando-se d'os puertos dos Pirineus y trescruzando la muga ta dentrar en as vals d'a versant espanyola.

O 30 d'agosto de 1795 manaba l'Exercito d'os Pireneus Occidentals, redotando a las tropas espanyolas, que fació fuyir dica o río Ebro, prenendo Bilbau o 17 de chulio de 1795. En rematar ista guerra, fue acusato de tener ideyas politicas monarquicas y d'estar un reyalista, encara que en 1799 yera rehabilitato, manando un cuerpo d'exercito en l'Exercito d'Italia con un choven Napoleón Bonaparte, prenendo parte en a batalla de Marengo o 14 de chunio de 1800.

 Guerras napoleonicas 
 Restauración 
 Monarquía de Chulio 
 Referencias 

Categoría:Militars de Francia d'as Guerras revolucionarias francesas
Categoría:Militars de Francia d'as Guerras napoleonicas
Categoría:Militars de Francia d'a Guerra d'o Francés
Categoría:Mariscals de Francia
Categoría:1754 (naixencias)
Categoría:1842 (muertes)